
COMPARTIMENTUL DE RELAŢIONARE CU ASOCIAŢIILE DE PROPRIETARI
NR. 
                                                              REFERAT
Privind aprobarea Metodologiei de atestare a persoanelor fizice şi autorizarea persoanelor juridice pentru îndeplinirea funcţiei de administrator de imobile în Municipiul Timişoara şi constituirea Comisiei de Atestare şi Comisia de Soluţionare a Contestaţiilor.
Potrivit Legii 230/2007 privind înfiinţarea, organizarea şi funcţionarea asociaţiilor de proprietari şi H. G. 1588/2007 – Norma Metodologică de aplicare a Legii 230/2007, persoanele fizice/juridice care au calitatea de administrator imobile sunt atestate/autorizate de către Primar, la propunerea compartimentelor specializate din cadrul autorităţii administraţiei publice locale în baza unei hotărâri de consiliu local.  
 Având în vedere Legea nr.22/1969 privind angajarea gestionarilor, constituirea de garanţii si răspunderea în legătură cu gestionarea bunurilor agenţilor economici, autorităţilor sau instituţiilor publice, modificată şi completată, Legii nr.53/2003 privind Codul Muncii, modificată şi completată, Legii nr.290/2004 privind cazierul judiciar, modificată şi completată, Legii nr.31/1990, republicată, privind societăţile comerciale, modificată şi completată; 

Având în vedere faptul că H.C.L. 390/2008 privind aprobarea metodologiei de atestare a persoanelor fizice  pentru îndeplinirea funcţiei de administrator de imobile în Municipiul Timişoara şi constituirea Comisiei de Atestare  nu prevede metodologia de autorizare a persoanelor juridice pentru administrarea imobilelor;

Având în vedere necesitatea modificării componenţei comisiei de atestare şi constituirea unei noi comisii de soluţionare a contestaţiilor; 

Având în vedere numirea domnului Petru Olariu, preşedintele F.A.L.T, la propunerea consilierilor locali ai Municipiului Timişoara, în comisia de atestare a persoanelor fizice pentru funcţia de administrator de imobile prin H.C.L nr. 390/30.09.2008; 
Având în vedere  adresa cu numărul SC2008-22080/20.10.2008, transmisă Compartimentului Asociaţii de Proprietari de Serviciul Juridic din cadrul Primăriei Municipiului Timişoara, referitoare la numirea domnului Petru Olariu în calitate de membru al comisiei de atestare;

   
Având în vedere art.4, lit.e din Legea nr.206/2004, potrivit căruia conflictul de interese este o situaţie de incompatibilitate în care se află o persoană ce are un interes personal, care influenţează imparţialitatea şi obiectivitatea activităţii sale în evaluarea, monitorizarea, realizarea şi raportarea activităţii; interesul personal include orice avantaj pentru persoana în cauză, soţul/soţia, rude ori afini până în gradul IV, inclusiv sau pentru instituţia din care face parte;

Conform Ghidului OECD cu privire la prevenirea şi rezolvarea situaţiilor de conflict de interese, se defineşte conflictul de interese după cum urmează: „ un conflict de interese implică un conflict între datoria faţă de organizaţia în care îşi desfăşoară activitatea şi interesele personale ale unui angajat, în care angajatul are interese în calitatea sa de persoană privată, care ar putea influenţa necorespunzător îndeplinirea obligaţiilor şi responsabilităţilor de serviciu”.
Domnul Olariu Petru este preşedintele Federaţiei Asociaţiilor de Locatari din Timişoara şi organizator al cursului de administrator, curs obligatoriu prevăzut pentru toţi participanţii la examenul de atestare. 

Domnul Olariu Petru nu are calitatea de angajat al Primăriei Municipiului Timişoara, temeiul juridic în baza căruia acesta poate fi numit într-o comisie de examinare a Primăriei Timişoara neexistând. Persoanele care nu au raporturi de muncă cu Primăria Timişoara pot face parte din comisiile de examinare în temeiul unor legi speciale.

Membrii comisiei de atestare, cu excepţia domnului Olariu Petru, au calitatea de demnitari sau funcţionari publici şi, ca atare, se supun Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi mediul de afaceri privind sancţionarea corupţiei. 


Includerea domnului Olariu Petru în această comisie atrage inevitabil şi aplicarea în situaţia sa a prevederilor art. 70 din Legea nr. 161/2003. Potrivit art. 70 din Legea nr. 161/2003, prin conflict de interese se înţelege situaţia în care o persoană ce exercită o demnitate publică sau o funcţie publică are un interes personal de natură patrimonială care ar putea influenţa îndeplinirea cu obiectivitate a atribuţiilor care îi revin potrivit Constituţiei şi altor acte normative. 

Având în vedere prevederile legale mai sus precizate, domnul Olariu Petru nu poate fi în acelaşi timp şi organizator al cursului (în calitate de Preşedinte Falt) cât şi membru al comisiei de atestare, comisie aprobată de Consiliul Local al Municipiului Timişoara;

Având în vedere dezbaterea publică organizată la sediul Primăriei Municipiului Timişoara în data de 20.06.2013 şi adresa cu nr. SC2013-17649/20.06.2013, în urma cărora  Direcţia Comunicare prin Compartimentul Relaţionare cu Asociaţiile de proprietari a modificat Metodologia de atestare a persoanelor fizice şi autorizarea persoanelor juridice  pentru îndeplinirea funcţiei de administrator de imobile în Municipiul Timişoara; 

PROPUNEM

1. Aprobarea Metodologiei de atestare a persoanelor fizice şi autorizarea persoanelor juridice  pentru îndeplinirea funcţiei de administrator de imobile în Municipiul Timişoara,  :
2. Constituirea Comisiei de Atestare a persoanelor fizice şi autorizarea persoanelor juridice pentru îndeplinirea funcţiei de administrator de imobile în Municipiul Timişoara  având următoarea componenţă:
       Preşedinte: Robu Nicolae – Primarul Municipiului Timişoara; 
       Membri:    Gentimir Teodora- Consilier Juridic, Serviciul Juridic;

                          Manolache Ion – Consilier Compartimentul Relaţionare cu Asociaţiile de                                                         Proprietari;

                          Leu Daniela   - Consilier Compartimentul Relaţionare cu Asociaţiile de                                                         Proprietari;

                          Radovan Laura - Consilier Compartimentul Relaţionare cu Asociaţiile de                                                         Proprietari;

3.  Constituirea Comisiei de Soluţionare a Contestaţiilor având următoarea componenţă: 

                     Pintilie Alina- Director Direcţia Comunicare 

                     Aurelian Rodica - Şef Serviciu Resurse Umane

 Zubaşcu Ioan – Şef Serviciu Energetic şi Monitorizarea Serviciilor de            Utilităţi Publice

4. Pe data prezentei hotărâri îşi încetează efectele  H.C.L 390/2008 privind aprobarea Metodologiei de atestare a persoanelor fizice pentru îndeplinirea funcţiei de administrator de imobile în municipiul Timişoara şi consituirea Comisiei de Atestare.  

